Metsola: curaj si speranţă pentru poporul ucrainean 


Ruslan, 

Stimaţi membri ai Radei, 

Dragi soldați neinfricati, 

Dragi frați şi surori, 

Mulţumesc că m-ati invitat la Kiev sä mă adresez Radei. Sunt onorată să fiu alături de voi, 
colegi deputați europeni. Dar, mai mult decât atât, este o datorie să mă aflu aici. O datorie pe 
care trebuie sä o îndeplinesc. O responsabilitate faţă de voi, cei de pe front. O responsabilitate 
de a arăta lumii că, până si în tenebrele războiului, democrația parlamentară este lumina. 

Mă aflu azi aici ca reprezentantă a Parlamentului European, a oamenilor din Europa, să vă spun 
un lucru: suntem alături de voi. La bine si la rău, suntem alături de voi. 

Imaginile care au circulat în lume în ultimele luni cumplite au arătat distrugere, moarte, vieți 
inocente distruse, femei şi copii nevoiţi să-şi abandoneze casa şi viețile. 

Dar Europa și lumea au văzut curajul vostru şi rezistenţa familiilor ucrainene. Eroii de pe Insula 
Şerpilor sunt cunoscuţi în întreaga lume. Vajnicii combatanți din Mariupol vor inspira multe 
generaţii de acum înainte. 

Si nu mă îndoiesc că, în curând, vom vedea speranţa triumfând asupra fricii. Căci voi arätati 
lumii că teroarea, oricât de mare, nu poate intimida, iar bombele nu vor distruge nicicând 
mândria, nu vor distruge niciodată demnitatea. 

Uniunea Europeană si întreaga lume vă stau mărturie: sunteți apărătorii patriei voastre. Dar nu 
luptati doar pentru a vă proteja casele si teritoriul. Luptati pentru valorile în care credem toti. 
Libertate. Democraţie. Statul de drept. lar aici, în Ucraina, aceste valori nu sunt cuvinte goale. 
Voi luptati pentru ele, deoarece stiti că fără ele nu există nimic altceva. 

Uniunea Europeană a fost creată să unească destinul statelor-natiune europene, ca sä nu mai 
ajungă la conflicte de tipul celor care, în mai puţin de 30 de ani, au dus la două războaie 
mondiale. Uniunea Europeană este un proiect pentru pace. Dar, mai presus de toate, este un 
proiect pentru libertate. 

Si permiteti-mi să spun că Ucraina este Europa. 

Sunt vremuri triste şi tragice. Atätia ucraineni și-au pierdut viața, ati pierdut membri de familie, 
rude şi prieteni. Gândurile noastre sunt alături de voi, în primul rând. Si credeti-mä când spun 
că Parlamentul European, Uniunea Europeană si oamenii din Europa sunt alături de Ucraina. 
Cuvintele au puterea de a inspira. lar cuvintele pot uneori să schimbe lumea. Însă lumea are 
nevoie de acțiune. lar lumea are nevoie si de compasiune. Mă aflu aici să transmit un mesaj de 
susținere si speranță: nu vom abandona Ucraina si nu vom lăsa niciodată garda jos. 

Mariupol este un oraş pe care nu l-am vizitat, dar al cărui nume nu-l voi uita niciodată. 
Bombardarea unei secţii de maternitate și uciderea copiilor vor rămâne în istorie ca un act de 
infamie, un act inuman ce spune totul despre amenințările pe care luptati sä le infrängeti. Si nu 
vom uita niciodată ce s-a întâmplat acolo. Niciodată. 

Doresc să vă fac trei promisiuni. 

În primul rând, invazia Ucrainei a pus Rusia în confruntare directă cu Europa, cu comunitatea 
internațională si cu ordinea mondială bazată pe norme. Si nu vom permite ca Putin să scape 
uşor. Este nevoie de sancţiuni mai multe şi mai dure. Îi vom trage la răspundere pe cei 
responsabili de ceea ce s-a întâmplat aici. 

În al doilea rând, Uniunea Europeană recunoaşte ambițiile europene ale Ucrainei si aspiraţiile 
ei de a deveni ţară candidată la aderare. Mă aflu acum în fața voastră pentru a vă spune că puteți 
conta pe mine, puteţi conta pe Parlamentul European să sprijine parcursul Ucrainei spre acest 
obiectiv. Știm cât sânge a fost vărsat pentru a ajunge aici și nu vă vom dezamăgi. 


Si stim mai bine ca niciodată că Ucraina și-a stabilit ca tel aderarea la Uniunea Europeană. 
Vom răspunde cu sinceritate şi cu speranţă. Fiecare ţară are propriul său drum, dar viitorul 
Ucrainei în Uniunea Europeană nu trebuie să fie niciodată pus la îndoială. 

În al treilea rând, vom avea grijă de familiile voastre, forțate să fugă din ţară, până când se vor 
putea întoarce acasă în siguranță pentru a-și reface viața. Si vă vom ajuta să vă reconstruiti 
oraşele când această invazie ilegală, neprovocată şi nejustificată va lua sfârşit. Deja am acordat 
asistență financiară, militară, umanitară. Ajutorul va continua și se va intensifica. Vom crea un 
fond fiduciar pentru solidaritatea cu Ucraina şi vom organiza o conferință internațională a 
donatorilor pentru a ajuta la reconstrucție. Pentru că acest atac împotriva patriei voastre a 
schimbat totul. 

Nu ati dorit această invazie si nici nu ati provocat-o. Nu ati căutat o confruntare. Dar v-aţi 
ridicat la înălțimea acestor timpuri, lucru care mărturisește măreția unui popor, curajul vostru 
si tăria voastră de caracter. 

Fac acum apel la Uniunea Europeană să întâmpine aceste timpuri cu aceeaşi putere. Sunt 
vremuri în care trebuie să facem orice este necesar. 

Ordinea mondială bazată pe norme rămâne puternică. Putin a estimat greșit nu doar curajul si 
rezistența ţării voastre, ci si puterea ordinii democratice. A greşit fundamental crezând că 
dezbaterile noastre sunt un semn de slăbiciune si a plătit un pret fără precedent. Sanctiunile 
noastre dor şi trebuie să le intensificăm. 

Milioane de femei si bărbaţi au fugit din tara voastră. Alte milioane sunt strămutate în interiorul 
țării şi probabil vor încerca să ajungă în alte ţări europene. Trebuie să fim pregătiți — dar, mai 
presus de toate, suntem dispuși să facem tot ceea ce este necesar pentru a asigura un viitor lipsit 
de teamă celor care sosesc la frontierele noastre. Această disponibilitate va rămâne neschimbată 
şi nu va dispărea vreodată. 

Vom demonstra că Europa va avea întotdeauna inimile şi căminele deschise, o expresie 
tangibilă a modului nostru de viaţă european pe care-l împărtăşim şi care împleteşte 
compasiunea cu tăria. 

Trebuie să facem eforturi si mai mari pentru a ne reduce dependenţa energetică de Kremlin. Si 
doresc să văd ziua în care Europa va fi independentă energetic, cu surse sigure de 
aprovizionare. 

În acest moment de criză, trebuie să ne amintim că energia este - şi a fost dintotdeauna - o 
chestiune politică. Rusia a înţeles acest lucru ani de zile. Însă l-aţi înţeles si voi. 

Obiectivul Europei trebuie să fie un viitor fără importuri de gaze din Rusia. Zero importuri. 
Este un tel ambițios, dar necesar. 

Pentru că adevărul este că, prin consumul energiei de la Kremlin, nu ar trebui să finantäm 
indirect bombele care cad pe casele voastre. Si vom face eforturi si mai mari pentru a garanta 
că vom atinge acest obiectiv cât mai curând. 

Dati-mi voie să spun câteva cuvinte despre războiul informaţional cu care ne confruntăm. Pe 
de o parte, trebuie să ne întărim mijloacele de apărare cibernetică, pe de altă parte, însă, trebuie 
să contracarăm activ ideea falsă conform căreia, combătându-l pe Putin, Europa se poziţionează 
împotriva Rusiei. Multi ruși îl înfruntă pe Putin, în ciuda amenințării cu închisoarea. Ei se află 
de partea corectă a istoriei. Sunt de partea noastră. 

Închei cu cuvintele lui Jonathan Sacks, care a spus: „Este greu să învingi frica în numele 
speranţei. Ai nevoie de un curaj enorm. Însă acum, când puterea noastră de distrugere creşte 
tot mai mult, avem nevoie de acest curaj mai mult ca niciodată.” 

Si, ca să folosesc cuvintele poetului vostru national Taras Șevcenko, ,,Continuati lupta, veti 
câştiga cu siguranţă.” 

Aveţi curajul necesar. 

Ucraina are acest curaj. 

Suntem alături de voi astăzi. Vă vom fi alături mâine. Vom fi mereu de partea voastră. 


Slava Ukraini. 


